Diari Oficial de la Generalitat Valenciana


Sumari del DOGV 5771, del 27-05-2008 (2008/6466)

Informació pública de la convocatòria de l'Assemblea General ordinària.
-----------------------------------------------------------------------

### Dades del document

Número de DOGV
:   5771

Data del DOGV
:   27-05-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/6466


Data del document
:   28-04-2008

Organisme emissor
:   Caixa Rural San José de L'Alcora, SCOOP Crèd. V.

Tipus de document
:   Informació Pública

Informació pública de la convocatòria de l'Assemblea General ordinària. [2008/6466]  
En compliment de l'acord adoptat pel Consell Rector d'esta entitat i de conformitat amb allò legal i estatutàriament establit, es convoca a tots els socis de Caixalmassora per a celebrar assemblea general ordinària, en el domicili social d'esta, situat a Almassora, carrer Trinitat, número 20, el pròxim dia 19 de juny de 2008, a les 20.30 hores en primera convocatòria i a les 21.00 hores en segona, a fi de tractar dels distints punts del següent  
Ordre del dia  
1. Examen i aprovació, si s'escau, dels comptes anuals de l'entitat corresponents a l'exercici tancat el 31 de desembre de 2007 (balanç, compte de pèrdues i guanys, memòria, informe de gestió i informe d'auditoria), així com de la gestió del Consell Rector.  
2. Proposta sobre distribució dels excedents de l'exercici.  
3. Aprovació, si procedix, de la liquidació del pressupost d'ingressos i despeses del Fons de Formació i Promoció Cooperatiu de l'exercici 2007, i pla d'inversions i despeses d'este per a l'exercici en curs.  
4. Ratificació d'auditors externs de comptes per als comptes anuals i l'informe de gestió de l'exercici 2008.  
5. Elecció per a la renovació estatutària de sis membres titulars del Consell Rector i un suplent.  
6. Delegar i habilitar el Consell Rector per a elevar a instrument públic els acords de l'assemblea general que exigisquen esta formalitat o hagen d'inscriure's en els registres públics, així com per a executar estos acords; i se'l faculta per a la interpretació, aplicació i desenvolupament d'aquells que ho necessiten.  
7. Suggeriments i preguntes al Consell Rector en relació amb els assumptes expressats en la convocatòria.  
8. Decisió sobre aprovació de l'acta. Designació de socis a l'efecte.  
Almassora, 28 d'abril de 2008.- El president del Consell Rector: Miguel Serra Escorihuela.  
Notes  
Documentació: d'acord amb el que disposa l'article 10, lletra b dels Estatuts Socials de l'entitat, els comptes anuals, la memòria escrita de les activitats de la cooperativa, o informe de gestió, l'informe d'auditoria i altres documents sobre els quals ha de decidir l'assemblea, es troben a disposició dels socis en el domicili social i en qualsevol de les oficines de l'entitat.  
Règim de consultes i horari: fins al dia de la celebració de l'assemblea inclòs, i durant l'horari d'oficines, excepte els dies inhàbils.  
Els socis que ho sol·liciten per escrit tindran dret a rebre gratuïtament, còpia d'estos documents amb antelació a la celebració de l'assemblea.  
Eleccions per a membres del Consell Rector, titulars i suplents, així com de la comissió de recursos: conforme a l'article 44 punts 7 i 8, el Consell Rector designarà la mesa electoral, que quedarà constituïda a les 20.30 hores perquè els socis puguen exercir el seu dret al vot, i esta es tancarà a les 22.30. Finalitzada esta, la mesa electoral alçarà acta del resultat de les votacions. En el supòsit d'existir una sola candidatura per a cada lloc, les votacions es realitzaran en l'Assemblea General.